Շարքային Ռոմեո

**Շարքային Ռոմեո** (), ռեժիսոր և սցենարիստ Ալան Բրաունի ֆիլմը՝ հիմնված Ուիլյամ Շեքսպիրի «Ռոմեո և Ջուլիետ» ողբերգության բնօրինակ տեքստի վրա:

## Սյուժե
Ֆիլմի գլխավոր հերոսները մասնակցում են «Ռոմեո և Ջուլիետ» ռոմանտիկ դրամայի ժամանակակից տարբերակին: Գրող և ռեժիսոր Ալան Բրաունը միջնադարում Վերոնայում տեղի ունեցած իրադարձությունները տեղափոխել է ժամանակակից բարձրագույն ռազմական ուսումնական հաստատություն, որտեղ երիտասարդների մի փոքր խումբ իրական կյանքում խաղում է տեսարաններ ստեղծագործությունից:

Ութ կուրսանտներ մի քանի օր մնում են դատարկ ռազմական ուսումնարանում՝ առանց ավագ հրամանատարների հսկողության։ Նրանք պետք է պահպանեն կարգապահությունն ու կարգը: Նրանց հրամայված է հետևել սովորական առօրյային՝ կատարել տնային առաջադրանքներ և զբաղվել ֆիզիկական պատրաստվածությամբ։ Դասարանում «Ռոմեո և Ջուլիետի» ընթերցանության ընթացքում երկու կուրսանտներ ինչ-որ հմայքի ազդեցության տակ են ընկնում և շարունակում են ապրել դժբախտ սիրահարների կյանքն իրական կյանքում: Հին ողբերգության տեքստը տարօրինակ կերպով զուգորդվում է այնպիսի ժամանակակից երևույթների հետ, ինչպիսիք են ՅուԹյուբի տեսանյութերը և ինդի ռոք երաժշտությունը: Այդ մի քանի օրերի ընթացքում երկու երիտասարդ տղամարդկանց միջև բռնկված անկասելի կիրքը փոխում է բոլոր ուսանողների կյանքը և բացահայտում մեկուսացված տղամարդկանց կոլեկտիվի թաքնված խնդիրները, որոնց մասին ընդունված չէ խոսել:

## Դերերում
* Հեյլ Էփլմեն` Ջոշ
* Չարլի Բարնեթ` Քեն
* Սեթ Նամրիչ՝ Սեմ
* Մեթ Դոյլ՝ Գլեն
* Ադամ Բարրի՝ Ադամ
* Քրիս Բրեսկի՝ Օմար
* Բոբի Մորենո՝ Կարլոս

## Ընդունելություն
Rotten Tomatoes գրախոսությունների ագրեգատոր կայքում 11 գրախոսություններից 55%-ը դրական է՝ 10-ից 5,0 միջին վարկանիշով։ Metacritic կայքը, որն օգտագործում է միջինացված գնահատական, ֆիլմին տվել է 100-ից 53 միավոր՝ հիմնվելով քննադատների 7 ակնարկների վրա, ինչը նշանակում է «խառը կամ միջին գրախոսություններ»: Observer-ի համար գրող Ռեքս Ռիդը ֆիլմը նկարագրել է որպես «չափազանց արկածային և խիստ ազատ»: Այն ընդգրկվել է New York Times-ի քննադատների ընտրյալների ցանկում:

## Սաունդթրեք
Ֆիլմի սաունդթրեքով ալբոմը թողարկվել է 2011 թվականի հոկտեմբերի 12-ին և ներառում է հետևյալ ստեղծագործությունները.
# *«McKinley Academy»*
# *«Becoming Romeo»*
# *«Three Tours At Lunchtime»*
# *«Two Blushing Pilgrims»*
# *«Queen Mab»*
# *«Good Morrow Romeo»*
# *«What Lamb What Ladybird»*
# *«What Lady Is That?»*
# *«Dishonorable, Vile Submission»*
# *«Trespass Sweetly Urged»*
# *«All The World Is Nothing»*
# *«Feasting With Mine Enemy»*
# *«Call Me But Love»*
# *«Romeo I Drink To Thee»*
# *«Private Romeo»*

## Մրցանակներ
2011 թվականին ֆիլմն արժանացել է Լոս Անջելեսի գեյերի և լեսբուհիների կինոփառատոնի՝ Outfest-ի ժյուրիի գլխավոր մրցանակին՝ «Լավագույն դերասան լիամետրաժ ֆիլմում» անվանակարգում: Մրցանակը ստեցել են Սեթ Նումրիչը, Քրիս Բրեսկին, Մեթ Դոյլը, Հեյլ Էփլմանը, Շոն Հյուդոկը, Ադամ Բարին, Բոբի Մորենոն և Չարլի Բարնեթը: Մրցանակը շնորհվել է դերասաններին՝ «սիրո հավերժական պատմությանը նոր շունչ հաղորդելու և յուրաքանչյուր պահը 21-րդ դարի անմիջականությամբ լցնելու համար, որը հավասարակշռում է անթաքույց կիրքը ցանկության հետ և այդ ամենը ներկայացնում է փայլուն ներդաշնակությամբ»:

## Ծանոթագրություններ

Կատեգորիա:2010-ականների ռոմանտիկ դրամա ֆիլմեր
Կատեգորիա:2011 դրամա ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անգլերեն ֆիլմեր
Կատեգորիա:Շեքսպիրի ստեղծագործությունների էկրանավորումներ